Mboweni wil MTBR nou op 29 Oktober lewer | Netwerk24
Deur Elvira Wood 17 Oktober 2019 10:43
Tito Mboweni, minister van finansies, het pas aangekondig dat hy die mediumtermynbegrotingsraamwerk (MTBR) nou op Dinsdag 29 Oktober aan die parlement wil voorlê.
Dis voorheen bevestig dat dit op Woensdag 30 Oktober gelewer sou word.
Mboweni het die nuwe aankondiging tydens 'n gesprek met ekonome by die Reserwebank in Pretoria gedoen.
"Ons sal later vandag die datum aan almal stuur," sê hy.
Mboweni sê die datum is aangepas om by pres. Cyril Ramaphosa se skedule te pas.
Oorspronklik was daar sprake dat die MTBR op 23 Oktober gelewer sou word. Mboweni het later bevestig dat dit op 30 Oktober gelewer sal word, ook juis omdat Ramaphosa nie in die land sou wees op 23 Oktober nie.
Die MTBR is die driejaarplan met die regering se geldsake en wat Mboweni op dié dag sê, kan deurslaggewend wees vir die land se kredietgradering.
Meer oor: Tito Mboweni | Cyril Ramaphosa | Mtbr2019